CELEX: 32021R1917
Language: et
Date: 2021-11-03 00:00:00
Title: Komisjoni määrus (EL) 2021/1917, 3. november 2021, millega muudetakse Euroopa Parlamendi ja nõukogu määruse (EÜ) nr 1334/2008 I lisa seoses 2-(4-metüülfenoksü)-N-(1H-pürasool-3-üül)-N-(tiofeen-2-üülmetüül)atseetamiidi lisamisega liidu lõhna- ja maitseainete loetellu (EMPs kohaldatav tekst)

4.11.2021   
               
               
                  ET
               
               
                  Euroopa Liidu Teataja
               
               
                  L 389/15
               
            
         KOMISJONI MÄÄRUS (EL) 2021/1917,
         3. november 2021,
         millega muudetakse Euroopa Parlamendi ja nõukogu määruse (EÜ) nr 1334/2008 I lisa seoses 2-(4-metüülfenoksü)-N-(1H-pürasool-3-üül)-N-(tiofeen-2-üülmetüül)atseetamiidi lisamisega liidu lõhna- ja maitseainete loetellu
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1334/2008, mis käsitleb toiduainetes kasutatavaid lõhna- ja maitseaineid ning teatavaid lõhna- ja maitseomadustega toidu koostisosi ning millega muudetakse nõukogu määrust (EMÜ) nr 1601/91, määrusi (EÜ) nr 2232/96 ja (EÜ) nr 110/2008 ning direktiivi 2000/13/EÜ, (1) eriti selle artikli 11 lõiget 3,
         võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1331/2008, millega kehtestatakse toidu lisaainete, toiduensüümide ning toidu lõhna- ja maitseainete lubade andmise ühtne menetlus, (2) eriti selle artikli 7 lõiget 5,
         ning arvestades järgmist:
         
                     (1)
                  
                  
                     Määruse (EÜ) nr 1334/2008 I lisas on esitatud liidu loetelu toidus kasutada lubatud lõhna- ja maitseainetest ning nende lähtematerjalidest ja selliste ainete kasutamise tingimused.
                  
               
                     (2)
                  
                  
                     Komisjoni rakendusmäärusega (EL) nr 872/2012 (3) võeti vastu lõhna- ja maitseainete loetelu ja kanti see loetelu määruse (EÜ) nr 1334/2008 I lisa A osasse.
                  
               
                     (3)
                  
                  
                     Kõnealust loetelu võib ajakohastada vastavalt määruse (EÜ) nr 1331/2008 artikli 3 lõikes 1 osutatud ühtsele menetlusele kas komisjoni algatusel või pärast liikmesriigi või huvitatud isiku esitatud taotluse saamist.
                  
               
                     (4)
                  
                  
                     7. detsembril 2015 esitati komisjonile taotlus lubada kasutada 2-(4-metüülfenoksü)-N-(1H-pürasool-3-üül)-N-(tiofeen-2-üülmetüül)atseetamiidi (FLi nr 16.133) lõhna- ja maitseainena mitmesugustes toitudes, mis kuuluvad peamiselt mitmesse liidu lõhna- ja maitseainete ning nende lähtematerjalide loetelus osutatud toidugruppi. Taotlus tehti teatavaks Euroopa Toiduohutusametile (edaspidi „toiduohutusamet”) arvamuse saamiseks. Komisjon tegi taotluse vastavalt määruse (EÜ) nr 1331/2008 artiklile 4 ka liikmesriikidele kättesaadavaks.
                  
               
                     (5)
                  
                  
                     Toiduohutusamet hindas 12. septembril 2018 vastu võetud arvamuses (4) aine, mille FLi number on 16.133, ohutust kasutamisel lõhna- ja maitseainena ning jõudis järeldusele, et selle kasutamine ei ole ohtlik, kui see piirdub eri toidugruppide eri toitude puhul konkreetselt kehtestatud piirnormidega. Toiduohutusamet märkis ka, et tema järeldust aine ohutuse kohta ei saa rakendada aine võimaliku lisamise puhul läbipaistvatele jookidele, milles aine võib valguse toimel muunduda. Seda lõhna- ja maitseainet tuleks lisada ainult läbipaistmatutele toitudele ja pakendada valguse eest kaitstud pakenditesse.
                  
               
                     (6)
                  
                  
                     Vastavalt määruse (EÜ) nr 1334/2008 artikli 15 lõike 1 punktile c tuleks lõhna- ja maitseaine ja/või seda sisaldavate valmististe tarbijale esitada märgistusel teave ladustamise ja kasutamise eritingimuste kohta. Mahutite märgistusele tuleks lisada järgmine märge: „Hoida kaitstult valguse eest“.
                  
               
                     (7)
                  
                  
                     Toiduohutusamet märkis ka, et aine FLi numbriga 16.133 muudab lõhna- ja maitseomadusi.
                  
               
                     (8)
                  
                  
                     Kõnealune lõhna- ja maitseaine ei ole ette nähtud müügiks lõpptarbijale ja seepärast tuleks seda turule lasta nii, et aine müümine lõpptarbijale oleks välistatud.
                  
               
                     (9)
                  
                  
                     Arvestades toiduohutusameti arvamust ja kuna aine, mille FLi number on 16.133, kasutamine lõhna- ja maitseainena ei ole konkreetsete kasutustingimuste korral ohtlik ega eksita eeldatavasti tarbijat, on asjakohane sellist kasutamist lubada.
                  
               
                     (10)
                  
                  
                     Määruse (EÜ) nr 1334/2008 I lisa A osa tuleks seetõttu vastavalt muuta, et lisada 2-(4-metüülfenoksü)-N-(1H-pürasool-3-üül)-N-(tiofeen-2-üülmetüül)atseetamiid liidu lõhna- ja maitseainete loetellu.
                  
               
                     (11)
                  
                  
                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EÜ) nr 1334/2008 I lisa A osa muudetakse vastavalt käesoleva määruse lisale.
         
         
            Artikkel 2
            Lõhna- ja maitseaine 2-(4-metüülfenoksü)-N-(1H-pürasool-3-üül)-N-(tiofeen-2-üülmetüül)atseetamiid ei ole ette nähtud müügiks lõpptarbijale.
         
         
            Artikkel 3
            Lisaks selliste lõhna- ja maitseainete märgistamise nõuetele, mis ei ole ette nähtud müügiks lõpptarbijale, esitatakse vastavalt määruse (EÜ) nr 1334/2008 artikli 15 lõike 1 punktile c pakendite või mahutite märgistusel järgmine lisateave:
            
                        —
                     
                     
                        „Sisaldab ainet FL 16.133. Kaitsta valguse eest, et vältida aine muundumist valguse toimel.“;
                     
                  
                        —
                     
                     
                        märge „Hoida kaitstult valguse eest“.
                     
                  
         
            Artikkel 4
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 3. november 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 354, 31.12.2008, lk 34.
         
            (2)  ELT L 354, 31.12.2008, lk 1.
         
            (3)  Komisjoni 1. oktoobri 2012. aasta rakendusmäärus (EL) nr 872/2012, millega võetakse vastu Euroopa Parlamendi ja nõukogu määruses (EÜ) nr 2232/96 ettenähtud lõhna- ja maitseainete loetelu, lisatakse see Euroopa Parlamendi ja nõukogu määruse (EÜ) nr 1334/2008 I lisasse ning tunnistatakse kehtetuks komisjoni määrus (EÜ) nr 1565/2000 ja komisjoni otsus nr 1999/217/EÜ (ELT L 267, 2.10.2012, lk 1).
         
            (4)  EFSA Journal 2018; 16(10):5421.
      
      
         
            LISA
            Määruse (EÜ) nr 1334/2008 I lisa A osa 2. jao tabelisse 1 lisatakse järgmine ainet, mille FLi number on 16.133, käsitlev kanne:
            
               
                           „16.133
                        
                        
                           2-(4-metüülfenoksü)-N-(1H-pürasool-3-üül)-N-(tiofeen-2-üülmetüül)atseetamiid
                        
                        
                           1374760-95-8
                        
                        
                           2237
                        
                        
                            
                        
                        
                           Piigi pindala vähemalt 99 % (UPLC-UV, 254 nm)
                        
                        
                           
                                       1.
                                    
                                    
                                       Lõhna- ja maitseainena kasutamise piirangud järgmistes toidugruppides:
                                       toidugrupis 1.4 (läbipaistmatud maitsestatud hapendatud piimatooted, sealhulgas kuumtöödeldud tooted, pakendatud läbipaistmatutesse pakenditesse/mahutitesse): kuni 3 mg/kg;
                                       toidugrupis 3.0 (läbipaistmatu toidujää, sealhulgas šerbett ja sorbett, pakendatud läbipaistmatutesse pakenditesse/mahutitesse): kuni 3 mg/kg;
                                       toidugrupis 5.1 (läbipaistmatud kakaotooted ja šokolaaditooted, sealhulgas neid imiteerivad tooted ja šokolaadiasendajad, pakendatud läbipaistmatutesse pakenditesse/mahutitesse): kuni 15 mg/kg;
                                       toidugrupis 5.2 (läbipaistmatud kondiitritooted, sealhulgas kõvad ja pehmed kommid, nugat jms (v.a kategooriatesse 05.1, 05.3 ja 05.4 kuuluvad tooted), pakendatud läbipaistmatutesse pakenditesse/mahutitesse): kuni 15 mg/kg;
                                       toidugrupis 5.3 (läbipaistmatu närimiskumm, pakendatud läbipaistmatutesse pakenditesse/mahutitesse): kuni 150 mg/kg;
                                       toidugrupis 5.4 (läbipaistmatud kaunistused (nt valikpagaritoodete puhul), katted (v.a puuviljadest ega marjadest) ja magusad kastmed, pakendatud läbipaistmatutesse pakenditesse/mahutitesse): kuni 15 mg/kg;
                                       toidugrupis 12.5 (läbipaistmatud supid ja puljongid, pakendatud läbipaistmatutesse pakenditesse/mahutitesse): kuni 3 mg/kg;
                                       toidugrupis 12.6 (läbipaistmatud kastmed ja sarnased tooted, pakendatud läbipaistmatutesse pakenditesse/mahutitesse): kuni 15 mg/kg;
                                       toidugrupis 14.1.4 (läbipaistmatud maitsestatud joogid, ainult piimatootepõhised, pakendatud läbipaistmatutesse pakenditesse/mahutitesse): kuni 3 mg/kg;
                                       toidugrupis 16 (läbipaistmatud magustoidud (v.a gruppidesse 1, 3 ja 4 kuuluvad tooted), pakendatud läbipaistmatutesse pakenditesse/mahutitesse): kuni 3 mg/kg.
                                    
                                 
                                       2.
                                    
                                    
                                       Seda lõhna- ja maitseainet ei ole lubatud müüa lõpptarbijale.
                                    
                                 
                                       3.
                                    
                                    
                                       Esitatakse järgmine teave: „Sisaldab ainet FL 16.133. Kaitsta valguse eest, et vältida aine muundumist valguse toimel“. Mahutid peavad olema läbipaistmatud. Mahutite märgistusel peab olema ka märge „Hoida kaitstult valguse eest“.
                                    
                                 
                        
                            
                        
                        
                           EFSA“